Той жа Яўген Доліч, які сем гадоў таму заваяваў тут трэцюю прэмію, сёлета паўтарыў свой вынік. А паміж двума “Акордамі” станавіўся лаўрэатам Нацыянальнага фестывалю беларускай песні і паэзіі ў Маладзечне, дыпламантам “Славянскага базару ў Віцебску”, пераможцам іншых конкурсаў, гастраляваў з Прэзідэнцкім аркестрам Рэспублікі Беларусь (кіраўнік калектыву Віктар Бабарыкін, адмовіўшыся ад штатных вакалістаў, імкнецца супрацоўнічаць са многімі маладымі выканаўцамі). За гэты час спявак значна вырас, асабліва ў вакальным плане. Але яго схільнасць да тонкай лірыкі часам пачала перарастаць у залішнюю манернасць.